Caramel már az idén megnősül
Az énekes nemrég jegyezte el gyermeke édesanyját, de hamarosan az esküvőre is sor kerül.
Karácsonykor kérte meg párja, Szilvi kezét Caramel, most pedig a Borsnak azt is elárulta, az esküvővel sem várna sokáig.

“Még az idén szeretném elvenni Szilvit. Nyári vagy őszi, nagy esküvőt tervezünk, de még nagyon az elején tartunk a szervezésnek” – mondta el az énekes, aki az Ének Iskolája tanáraként igen elfoglalt lesz a közeljövőben, és persze kislányával, Szofival is sok időt tölt.

“Szofi rájött, hogy nem csak akkor van hangja, ha sír. Napi tíz órában próbálgatja a kis hangszálait. Sikoltozik és kiabál, mindezt sokszor zenére” – mesélte a lapnak a büszke apuka.
Szórakozás